**PRELIMINARIOSIOS SUTARTIES SPECIALIOJI DALIS**

Nr.

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, kodas 303200016, PVM mokėtojo kodas LT100008194913, registruotos buveinės adresas A. Juozapavičiaus g. 13, Vilnius Lietuvos Respublika, duomenys apie bendrovę kaupiami ir saugomi VĮ Registrų centre , atstovaujama generalinio direktoriaus Mariaus Juknevičiaus, veikiančio pagal bendrovės įstatus (toliau – Pirkėjas), ir

**UAB „Blue Bridge“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 111445337,registruotos buveinės adresas J. Jasinskio g. 16A, LT-03163 Vilnius, Lietuvos Respublika, duomenys apie kurią kaupiami ir saugomi VĮ Registrų centre**,** atstovaujama strateginių klientų ir projektų skyriaus vadovas Ričardas Baranauskas, veikiančio pagal 2015 m. vasario 1 d. įgaliojimą Nr. IGL141208DJR7-01 (toliau – Tiekėjas),

Pirkėjas ir Tiekėjas kiekvienas atskirai toliau vadinamas Šalimi, bendrai vadinamos Šalimis,sudarė šią prekių pirkimo - pardavimo Preliminariąją sutartį (toliau – Preliminarioji sutartis).

1. **PRELIMINARIOSIOS SUTARTIES OBJEKTAS**
   1. Šios Preliminarios sutarties objektas yra Telekomunikacijų įrenginiai ir priedai (toliau – Prekės), kurių sąrašas nurodytas Techninėje specifikacijoje ir Preliminariosios sutarties SD Priede Nr. 2 ir į minėtą sąrašą nepatenkančios, tačiau tai pačiai prekių grupei priklausančios prekės.
   2. Šia Preliminariąja sutartimi Šalys taip pat susitaria dėl Sutarčių nuostatų, jų sudarymo sąlygų ir tvarkos.
2. **PREKIŲ KIEKIS IR KAINA**
   1. Prekių parametrai nustatyti Techninėje specifikacijoje ir Preliminariosios sutarties SD Priede Nr. 2, tačiau Pirkėjas turi teisę pirkti ir kitų parametrų, tačiau pagal funkcinę paskirtį (užtikrinti duomenų perdavimą telekomunikacijų TCP/IP ir kt. tinklais) panašias Prekes (toliau – Neapibrėžtos prekės), neviršijant 20% (procentų) bendros Prekių, kurių parametrai nustatyti Techninėje specifikacijoje ir Preliminariosios sutarties SD Priede Nr. 2 (toliau – Apibrėžtos prekės), kainos be PVM, nurodytos Preliminariosios sutarties SD 2.4.1 punkte.
   2. Tiekėjas privalės pristatyti Prekes pagal atskirus žodinius ir/arba raštiškus Pirkėjo pateiktus Užsakymus, sudarant žodines ir/arba rašytines Sutartis, Preliminariosios sutarties galiojimo laikotarpiu.
   3. Maksimalus Apibrėžtų Prekių kiekis nustatytas Preliminariosios sutarties SD Priede Nr. 2., Pirkėjas, pateikdamas Užsakymą, patikslins (detalizuos) konkrečių Prekių apimtis. Pirkėjas Prekes perka pagal poreikį ir nėra įsipareigojęs nupirkti visų nustatytų Prekių kiekių.
   4. Bendra Prekių kaina sudaro 1.490.884,56 eurų (vienas milijonas keturi šimtai devyniasdešimt tūkstančių aštuoni šimtai aštuoniasdešimt keturi eurai 56 ct), įskaitant PVM. Bendrą Preliminariosios sutarties kainą sudaro:
      1. Apibrėžtų prekių kaina – 1.026.780,00 eurų (vienas milijonas dvidešimt šeši tūkstančiai septyni šimtai aštuoniasdešimt eurų 00 ct), neįskaitant PVM;
      2. Neapibrėžtų prekių kaina – 205.356,00 eurų (du šimtai penki tūkstančiai trys šimtai penkiasdešimt šeši eurai 00 ct), neįskaitant PVM;
      3. Pridėtinės vertės mokestis (PVM) - 258.748,56 eurų (du šimtai penkiasdešimt aštuoni tūkstančiai septyni šimtai keturiasdešimt aštuoni eurai 56 ct).
   5. Vadovaujantis Viešųjų pirkimų tarnybos direktoriaus patvirtinta Viešojo pirkimo – pardavimo sutarčių kainodaros taisyklių nustatymo metodika, taikomas kainos apskaičiavimo būdas – fiksuotas įkainis.
   6. Už pateiktas kokybiškas Prekes Pirkėjas mokės Tiekėjui pagal įkainius, nurodytus Atnaujintame pasiūlyme.
   7. Sutarties kaina lygi pagal vieną Užsakymą perkamų Prekių kainai.
3. **PREKIŲ KOKYBĖ** 
   1. Prekės ir Prekių kokybė turi atitikti Sutarties BD 6 dalyje ir Techninėje specifikacijoje, Užsakymuose nurodytus reikalavimus.
   2. Pirkėjo įsigytoms Prekėms turi būti suteikiama Prekių gamintojo ir/ar Tiekėjo suteikiama garantija, bet ne trumpesnė nei 36 mėnesių garantija, nebent Techninėje specifikacijoje nustatyta kitas garantijos terminas. Garantijos terminas skaičiuojamas nuo Prekių perdavimo Pirkėjui momento, t. y. nuo Prekių priėmimo – perdavimo akto pasirašymo.
   3. Terminas Prekių perdavimo - priėmimo ar Garantinio laikotarpio metu pastebėtiems trūkumams šalinti, nustatytas Techninės specifikacijos 5.2. dalyje.
   4. Prekių trūkumais laikomi neatitikimai Techninės specifikacijos, Užsakymų reikalavimams ir teisės aktams, reglamentuojantiems Prekių kokybę ir (ar) tiekimą.
   5. Už nustatytų Prekių trūkumų nepašalinimą per Preliminariosios sutarties SD 3.3 punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną.
4. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA**
   1. Subtiekėjui perduodamų įsipareigojimų dalis: nėra.
5. **PREKIŲ PRISTATYMO TERMINAI IR PERDAVIMO - PRIĖMIMO TVARKA** 
   1. Tiekėjas įsipareigoja Prekes paruošti atsiėmimui ir pristatyti Prekes Techninės specifikacijos 5.3. dalyje nustatytais terminais, išskyrus atvejus, kai pateikiant Užsakymą yra nurodomi kiti terminai nei Techninės specifikacijos 5.3. dalyje.
   2. Prekių pristatymo galimos vietos nurodytos Techninės specifikacijos 4 dalyje. Konkreti užsakomų Prekių pristatymo vieta nurodoma teikiant Užsakymą.
   3. Ant pristatytų Prekių pakuotės turi būti nurodomi Pirkėjo kontaktinio asmens, atsakingo už Sutarties vykdymą, duomenys. Kartu su Prekėmis pateikiami šie dokumentai: Prekių techninė dokumentacija, naudojimosi instrukcijos, kokybės ir atitikties sertifikatai, garantijos sąlygos, kita būtina Prekėms tinkamai naudoti dokumentacija bei dokumentai nurodyti Techninės specifikacijos 5.4. dalyje.
   4. Už vėlavimą paruošti atsiėmimui ar pristatyti Prekes per Preliminariosios sutarties SD 5.1 nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną uždelstą dieną.
6. **MOKĖJIMAI, PINIGINĖS PRIEVOLĖS IR SULAIKYMAI**
   1. Pirkėjas sumoka Tiekėjui už faktiškai per praėjusį mėnesį pristatytas kokybiškas Prekes per 30 (trisdešimt) kalendorinių dienų nuo PVM sąskaitos faktūros ar kito tipo priklausančio išrašyti ir Pirkėjui pateikti dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos.
   2. Tiekėjas Prekių perdavimo - priėmimo aktą pateikia pristatydamas Prekes. Pirkėjui per Sutarties BD 9.3 punkte nurodytą terminą pasirašius Prekių perdavimo – priėmimo aktą, Tiekėjas per 5 darbo dienas pateikia Pirkėjui Sąskaitą už faktiškai per mėnesį pristatytas Prekes.
   3. Visi atsiskaitymai pagal Sutartį atliekami eurais.
7. **PRELIMINARIOSIOS SUTARTIES, SUTARTIES ĮSIGALIOJIMAS IR GALIOJIMAS**
   1. Preliminarioji sutartis įsigalioja nuo Preliminariosios sutarties pasirašymo ir galioja iki visiško Šalių įsipareigojimų įvykdymo, bet ne ilgiau nei 4 (ketverius) metus.
   2. Pagal Preliminariąją sutartį sudaryta Sutartis įsigalioja nuo Sutarties pasirašymo ir galioja iki visų sutartinių įsipareigojimų įvykdymo, bet ne ilgiau kaip 1 (vienerius) metus, išskyrus atvejus, kai teikiant Užsakymą yra nurodoma kitokia Sutarties galiojimo trukmė.
   3. Sutartys gali būti sudaromos tik Preliminariosios sutarties galiojimo laikotarpiu.
8. **PRIEDAI**
   1. Kiekvienas šios Preliminariosios sutarties priedas yra neatskiriama jos dalis. Kiekviena Šalis gauna po vieną kiekvieno Preliminariosios sutarties priedo egzempliorių.
   2. Prie Preliminariosios sutarties SD pridedami šie priedai laikomi konfidencialia informacija:
      1. Priedas Nr. 1 – Kontaktiniai adresai pranešimams siųsti ir asmenys, atsakingi už Preliminariosios sutarties vykdymą, 1 lapas;
      2. Priedas Nr. 2. – Apibrėžtų prekių kiekiai ir įkainiai, 2 lapai.
      3. Priedas Nr. 3. – Apibrėžtų prekių parametrai, 141 lapas.
9. **ŠALIŲ REKVIZITAI**

|  |  |
| --- | --- |
| **Tiekėjas**  **UAB „Blue Bridge“**  J. Jasinskio g. 16A, LT-03163 Vilnius  Įmonės kodas: 111445337  Strateginių klientų ir projektų skyriaus vadovas  Ričardas Baranauskas | **Pirkėjas**  **UAB Technologijų ir inovacijų centras**  A. Juozapavičiaus g. 13, Vilnius  Įmonės kodas: 303200016  Generalinis direktorius  Marius Juknevičius |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ PRELIMINARIOSIOS SUTARTIES VYKDYMĄ**

1. **PRANEŠIMAI (Preliminariosios sutarties BD 18.4 punktas)**
2. **KONTAKTINIAI ASMENYS (Preliminariosios sutarties BD 18.5 punktas)**

|  |  |
| --- | --- |
| **Tiekėjas**  **UAB „Blue Bridge“**  Strateginių klientų ir projektų skyriaus vadovas  Ričardas Baranauskas | **Pirkėjas**  **UAB Technologijų ir inovacijų centras**  Generalinis direktorius  Marius Juknevičius |

Priedas Nr. 2

**Apibrėžtų prekių kiekiai ir įkainiai**

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Preliminarus kiekis Preliminarios sutarties galiojimo laikotarpiu**1 | **1 mato vieneto įkainis EUR be PVM** |
| [**Maršrutizatoriai**](#Marsrutizatoriai) | | | |
|  | I tipo maršrutizatorius | 2 |  |
|  | II tipo maršrutizatorius | 3 |  |
|  | III tipo maršrutizatorius | 3 |  |
|  | IV tipo maršrutizatorius | 3 |  |
|  | V tipo maršrutizatorius | 3 |  |
|  | VI tipo maršrutizatorius | 4 |  |
|  | VII tipo maršrutizatorius | 4 |  |
| [**Komutatoriai**](#Komutatoriai) | | | |
|  | I tipo komutatorius | 5 |  |
|  | II tipo komutatorius | 5 |  |
|  | III tipo komutatorius | 5 |  |
|  | IV tipo komutatorius | 5 |  |
|  | V tipo komutatorius | 4 |  |
|  | VI tipo komutatorius | 4 |  |
|  | VII tipo komutatorius | 4 |  |
|  | VIII tipo komutatorius | 4 |  |
|  | IX tipo komutatorius | 4 |  |
|  | X tipo komutatorius | 4 |  |
|  | XI tipo komutatorius | 25 |  |
|  | XII tipo komutatorius | 25 |  |
|  | XIII tipo komutatorius | 25 |  |
|  | XIV tipo komutatorius | 25 |  |
|  | XV tipo komutatorius | 25 |  |
|  | XVI tipo komutatorius | 25 |  |
|  | XVII tipo komutatorius | 15 |  |
|  | XVIII tipo komutatorius | 30 |  |
|  | XIX tipo komutatorius | 30 |  |
|  | XX tipo komutatorius | 2 |  |
|  | XXI tipo komutatorius | 2 |  |
| [**Ugniasienės**](#Ugniasienes) | | | |
|  | I tipo ugniasienė | 10 |  |
|  | II tipo ugniasienė | 20 |  |
|  | III tipo ugniasienė | 14 |  |
| [**Belaidžio tinklo prieigos taškai**](#AP) | | | |
|  | I tipo Prieigos taškas | 20 |  |
|  | II tipo Prieigos taškas | 10 |  |
|  | III tipo Prieigos taškas | 5 |  |
| [**Priedai**](#Moduliai) | | | |
|  | I tipo SFP modulis | 40 |  |
|  | II tipo SFP modulis | 40 |  |
|  | III tipo SFP modulis | 20 |  |
|  | IV tipo SFP modulis | 20 |  |
|  | V tipo SFP modulis | 20 |  |
|  | VI tipo SFP modulis | 20 |  |
|  | VII tipo SFP modulis | 40 |  |
|  | VIII tipo SFP modulis | 40 |  |
|  | IX tipo SFP modulis | 20 |  |
|  | X tipo SFP modulis | 40 |  |
|  | XI tipo SFP modulis | 40 |  |
|  | XII tipo SFP modulis | 10 |  |
|  | XIII tipo SFP modulis | 20 |  |
|  | I tipo modulis | 6 |  |
|  | II tipo modulis | 2 |  |
|  | III tipo modulis | 2 |  |
|  | IV tipo modulis | 2 |  |
|  | V tipo modulis | 2 |  |
|  | VI tipo modulis | 2 |  |
|  | VII tipo modulis | 2 |  |
|  | VIII tipo modulis | 2 |  |
|  | IX tipo modulis | 2 |  |
|  | X tipo modulis | 2 |  |

|  |  |
| --- | --- |
| **Tiekėjas**  **UAB „Blue Bridge“**  Strateginių klientų ir projektų skyriaus vadovas  Ričardas Baranauskas | **Pirkėjas**  **UAB Technologijų ir inovacijų centras**  Generalinis direktorius  Marius Juknevičius |